CELEX: 62008CO0535
Language: hu
Date: 2009-03-26
Title: A Bíróság (hatodik tanács) 2009. március 26-i végzése. # Maria Catena Rita Pignataro kontra Ufficio centrale circoscrizionale presso il Tribunale di Catania és társai. # Előzetes döntéshozatal iránti kérelem: Tribunale amministrativo regionale per la Sicilia - Olaszország. # A passzív választójog feltételei a tartományi választásokon - Az érintett tartományban lévő lakóhely feltétele - EK 17. és EK 18. cikk - Alapjogok - A közösségi joggal való kapcsolat hiánya - A Bíróság hatáskörének nyilvánvaló hiánya. # C-535/08. sz. ügy

A Bíróság (hatodik tanács) 2009. március 26‑i végzése – Pignataro kontra Ufficio centrale circoscrizionale presso il Tribunale
            di Catania és társai
      (C‑535/08. sz. ügy)
      „A passzív választójog feltételei a tartományi választásokon – Az érintett tartományban lévő lakóhely feltétele – EK 17. és EK 18. cikk – Alapjogok – A közösségi joggal való kapcsolat hiánya – A Bíróság hatáskörének nyilvánvaló hiánya”
      1.                     Európai uniós polgárság – A Szerződés rendelkezései – Tárgyi hatály – A kizárólag belső jellegű helyzetek kizártsága (EK 17. cikk
            és EK 18. cikk) (vö. 14–18. pont és a rendelkező rész 1. pontja)
      2.                     Előzetes döntéshozatalra előterjesztett kérdések – A Bíróság hatásköre – Korlátok – A közösségi jog hatálya alá nem tartozó
            nemzeti szabályozás alkalmazására vonatkozó jogvita keretében feltett kérdés – Kizártság (EK 234. cikk) (vö. 22–24. pont és
            a rendelkező rész 2. pontja)
      Tárgy
      
         
               Előzetes döntéshozatal iránti kérelem – Tribunale Amministrativo Regionale per la Sicilia – Az EK 6. cikk értelmezése, az
                  Emberi jogok és az alapvető szabadságok védelméről szóló európai egyezményhez fűzött kiegészítő jegyzőkönyv 3. cikkének értelmezése,
                  az Emberi jogok és az alapvető szabadságok védelméről szóló európai egyezményhez fűzött 4. sz. jegyzőkönyv 2. cikkének értelmezése,
                  valamint a polgári és politikai jogokról szóló nemzetközi egyezségokmány 25. cikkének értelmezése – Az EK 17. és az EK 18. cikk
                  értelmezése – Az olasz állampolgárok passzív választójogát a tartományban lévő lakóhely feltétele által korlátozó tartományi
                  szabályozás összeegyeztethetősége.
               
            Rendelkező rész
      1)         Nem ellentétes az EK 17. és az EK 18. cikkel az a nemzeti szabályozás, amely az alapügyben szereplőhöz hasonló esetben a tartományi
         közgyűlési választások tekintetében a passzív választójog feltételeként előírja a jelölés benyújtásakor az érintett tartományban
         lakóhellyel rendelkezést.
      
      2)         Az Európai Bíróságnak nyilvánvalóan nincs hatásköre a Tribunale amministrativo regionale per la Sicilia által előterjesztett
         első kérdés megválaszolására.